А. Животић 1

**Филозофски факултет**

**Б е о г р а д**

Изабрани одлуком Изборног већа Филозофског факултета у Београду од 5.11.2021. у Комисију за припрему реферата о кандидатима за избор у звање РЕДОВНОГ ПРОФЕСОРА за ужу научну област Историја Југославије са пуним радним временом, слободни смо да поднесемо следећи

**И З В Е Ш Т А Ј**

На конкурс за избор редовног професора за ужу научну област Историја Југославије, који је расписао Филозофски факултет у Београду и који је објављен 17. новембра 2017. у листу „Послови“, пријавио се само један кандидат – др Александар Животић, ванредни професор на Катедри за историју Југославије Филозофског факултета у Београду.

Колега Александар Животић припада млађој генерацији историчара која данас истражује, пише и објављује у српској историографији. Рођен је 18. маја 1981. у Београду. У месту рођења завршио је основну школу и гимназију. Студије историје на Филозофском факултету у Београду окончао је 11. јула 2005. са просечном оценом 9,60 одбранивши са највишом оценом дипломски рад „Формирање и долазак Одреда ЈНА на Синај 1956-1957. године“. Магистарске студије на Катедри за историју Југославије Филозофског факултета у Београду уписао је новембра 2005, са успехом их привео крају одбранивши магистарски рад „Југославија и Суецка криза 1956-1957” 12. јула 2007. Просечна оцена колеге Животића на магистарским студијама била је 10. Докторирао је 21. јануара 2010. одбранивши рад под насловом „Југославија, Албанија и велике силе 1945-1961”. Колега Животић говори енглески, руски и немачки језик а служи се чешким и албанским. У Институту за новију историју Србије је од априла 2006. био ангажован на пројекту “Србија у Југославији – држава, друштво и политика” као стипендиста Министарства за науку Републике Србије. У истој установи, почев од фебруара 2007, запослен је као истраживач. Исте године изабран је у звање истраживач сарадник. Одлуком Министарства за науку и технолошки развој Републике Србије изабран је 19. маја 2010. у звање научни сарадник. Као стипендиста Министарства за науку и технолошки развој Републике Србије био је од фебруара до маја 2011. на постдокторском усавршавању у Институту за славистику Руске академије наука. Одлуком Већа научних области друштвенохуманистичких наука Универзитета у Београду од 18. септембра 2012. изабран у звање доцента за ужу научну област Историја Југославије на Филозофском факултету Универзитета у Београду. Од 1. октобра 2012. запослен на Филозофском факултету Универзитета у Београду. Изабран је у звање ванредног професора одлуком Већа научних области друштвенохуманистичких наука Универзитета у Београду од 17. јуна 2017. Од септембра 2019. ангажован је као предавач на докторским студијама историје Филозофског факултета у Приштини с привременим седиштем у Косовској Митровици. Био је члан Управног одбора Музеја историје Југославије (2013-2015) и председник Надзорног одбора Музеја жртава геноцида (2013-2020). Члан је Савета за неговање традиције ослободилачких ратова Србије Владе Републике Србије од октобра 2018. и председник Управног одбора Историјског архива Београда од децембра 2019.

Истовремено био је члан редакције два водећа часописа националног значаја „Токова историје“ и „Војноисторијског гласника“. Члан је Уређивачког одбора едиције „Документа о спољној политици Југославије“ Архива Југославије. Био је ангажован на истраживачким пројектима „Срби и Србија у југословенском и међународном контексту. Унутрашњи развитак и положај у европској/светској заједници“, који финансирало Министарство просвете, науке и технолошког развоја Републике Србије, а чији је носилац Институт за новију историју Србије од 2011. до 2020. и међународном билатералном пројекту „Срби и Словенци у Југославији“ који су реализовали Филозофски факултет у Љубљани и Центар за историју Југославије и савремену националну историју Филозофског факултета у Београду током 2016. и 2017. Од августа 2020. Учесник је пројекта „Yugoslavia’s Comparative Historical Experience with the Policies of Alliance-making and Neutrality/Non-Alignment (YEH)“ у оквиру програма PROMIS Фонда за науку Републике Србије.

Подручје његових стручних интересовања везано је за историју југословенске државе, посебно за војну и дипломатску историју и улогу Југославије у Хладном рату, спољну политику југословенске краљевине, југословенско-албанске односе у ХХ веку, југословенску политику на Блиском истоку, историју несврстаности, односе између социјалистичких земаља, односе између југословенске државе и западних земаља, настанак југословенске државе и улогу војних и политичких елита у југословенском друштву. Истраживао је и усавршавао се у Београду, Софији, Будимпешти, Љубљани, Прагу, Лондону, Паризу, Бриселу и Москви.

Библиографија проф. др Александра Животића до избора у звање ванредног професора обухвата 7 монографија, 77 научних радова, 13 приказа и 82 енциклопедијске одреднице у «Српској енциклопедији». У исто време приредио је два зборника докумената и два мемоарска списа Од избора у звање ванредног професора колега Александар Животић је објавио три ауторске монографије, једну коауторску монографију и монографски приредио један зборник докумената и три мемоарска списа, док се две монографије налазе у процесу штампе. Његове две раније монографије о југословенско-совјетским односима су објављене у Москви у издању водеће руске издавачке куће у области друштвених и хуманистичких наука. Објавио је и 15 радова у домаћим и страним часописима, три рада у међународним тематским зборницима радова, 11 радова у зборницима радова с међународног и 8 радова у зборницима радова с научних скупова националног значаја, као и 17 енциклопедијских одредница у «Српској енциклопедији». Учествовао је на 37 научних скупова и конференција у земљи и иностранству и рецензирао 24 монографије и тематских зборника радова међународног и националног значаја.

Прва тематска целина истраживања колеге Александра Животића се односи на спољну политику југословенске краљевине и положај Краљевине Југославије у међународним односима у предвечерје Другог светског рата. У оквиру монографије *Московски гамбит. Југославија, СССР и продор Трећег рајха на Балкан 1938-1941* (категорија М 41), коју је објавила издавачка кућа „Сlio“ у Београду 2020. на основу нових извора југословенског, совјетског, британског, бугарског и немачког порекла анализирани су међународни положај југословенске краљевине пред почетак Другог светског рата, настојања њене дипломатије да успостави званичне политичке, војне и економске односе са Совјетским Савезом, совјетско-немачко ривалство на простору Југославије и покушај Велике Британије да Југославију задржи у орбити својих стратегијских циљева на Балкану. Утицај новоствореног геополитичког окружења на међународни положај југословенске краљевине у првим годинама њеног постојања је представљао предмет истраживања саопштеног у раду „A decade that changed the Balkans: The formation of the Yugoslav State and changes in the geopolitical context“, *1914-1924. The Years of Upheaval Europe and Greece*, European Cultural Centre of Delphi, Athens, 2017, pp. 267-294 (категорија М 31). О безуспешним покушајима успостављања редовних дипломатских односа између југословенске краљевине и Совјетског Савеза колега Животић је писао у раду „Покушај успостављања дипломатских односа између Југославије и Совјетског Савеза (1923-1927)“, *Русија/СССР и државност Србије/Југославије*, Историјски институт. Зборник радова 37, Институт за славистику Руске академије наука, Београд, 2018, стр. 319-322 (категорија М 61). Совјетски поглед на Балкан и међународни положај југословенске краљевине после пораза Француске описани су у његовом раду „Политика СССР-а на Балкану и положај Југославије (1940-1941)“, *Србија и Русија 1814-1914-2014*, Српска академија наука и уметности, Научни скупови CLV, Одељење историјских наука. Књига 38, Београд, 2016, стр. 261-272 (категорија М 61) Југословенско-совјетски трговински преговори који су представљали својеврсну увертиру у успостављање редовних дипломатских односа су разматрани у раду **„На путу нормализације. Југословенско-совјетски трговински преговори 1940“, *Анали Правног факултета у Београду*, 1/2021, стр. 35-73 (категорија М 24)** док је поглед совјетске дипломатије на догађаје 26/27. марта 1941. у Београду осветљен је у раду „Sovjetska diplomatija o događajima 26/27. marta 1941. u Jugoslaviji”, *Istorija 20. veka*, 2/2019, str. 105-120 (категорија М 24). У раду „Sovjetska diplomacija o nastanku Nezavisne Države Hrvatske“, *Časopis za suvremenu povijest*, 51, 2/2019, str. 465-480 (категорија М 23) на основу до тада непознатих извора совјетског порекла осветљен је однос совјетске дипломатије према формирању Независне Државе Хрватске и карактеру новоуспостављеног усташког режима у њој и последицама слома Краљевине Југославије на судбину српског народа. Совјетско виђење карактера немачког окупационог система у Србији 1941. представљено је у раду „Совјетска дипломатија о првим данима окупације Србије (април-јун 1941)“, *Токови историје*, 3/2019, стр. 135-154 (категорија М 24). Начин сагледавања совјетске војне дипломатије базичних узрока пораза југословенске војске у краткотрајном Априлском рату је анализирано у раду „Совјетски војни изасланик у Београду о узроцима пораза Војске Краљевине Југославије у Априлском рату 1941, *Војноисторијски гласник*, 1/2019, стр. 144-166 (категорија М 51)

Други тематски круг истраживачког рада Александра Животића тиче се односа између социјалистичке Југославије и земаља Источног блока у периоду Хладног рата, посебно њених балканских суседа и Совјетског Савеза. Најобимније његово дело на тему односа са земљама Источног блока, а посебно Совјетског Савеза представља зборник докумената о југословенско-совјетским сусретима на врху у периоду између 1964. и 1980. приређен у сарадњи с руским колегама - Л. А. Величанская, Т. А. Джалилов, Л. Димич, А. Животич М. Ф. Кишкина – Иваненко, М. Милошевич, Н. Пантелич, А. С. Стыкалин, *Встречи и переговоры на высшем уровне руководителей СССР и Югославии в 1946 – 1980*, том II (1964-1980), Институт слвяноведения Российской академии наук, Архив Югославии и Российский архив новейшей истории, Москва, 2017. за који је написао богат критички апарат. О положају руске емиграције у Југославији у време сукоба између Југославије и земаља Информбироа писао је у раду „Югославскo-советский конфликт и положение русской эмиграции в Югославии (1948-1953 годы)“, *Славяноведение*, 1/2018, стр. 30-42 (категорија М 23). Анализи међународних активности југословенских комуниста и утицају СССР-а на спољнополитички пут послератне Југославије посвећен је рад „Communist Party of Yugoslavia between the Soviet Model and Revolutionary Experience (1945–1948). International Aspects of the Activity of the CPY“, ***Pamięć i Sprawiedliwość*,36, 2/2020, рр. 88-103 (категорија М 21). Утицај Совјетског Савеза на креирање југословенске политике према грађанском рату у Грчкој је описан у раду** „USSR, Balkan countries and Civil War In Greece (1946-1949)”, *The Serbian (Yugoslav) – Greek Relations in the first half of the Twentieth centery*, Belgrade, 2017, pp. 235-263 (категорија М 14), док је однос СССР-а према проблемима југословенско-грчких односа је представљен у раду „Советский Союз и югославско-греческие отношения (1944-1949). Почему Югославия прекратила помогать греческим партизанам“, *1000 лет вместе: ключевые моменты истории России и Греции*, Москва, 2018, стр. 337 – 358 (категорија М 14) Питање реалности совјетских војних претњи Југославији у време њеног сукоба са земљама Информбироа је на основу извора совјетског, америчког и британског порекла анализирано у раду „Strah ili realnost? Mogućnost sovjetske vojne intervencije u Jugoslaviji (1948-1953)“, *Istorija XX veka*, 1/2022 (категорија М 24). Утицај совјетске војне опасности на одлуку о југословенском приступању Балканском пакту представљен је у раду „Опасность военного вторжения и позиция Югославии в отношении Балканского пакта (1953–1954)“, *Гуманитарные и юридические исследования*, Выпуск № 2 / 2021, стр. 35-41 (категорија М 51)

Посебан сегмент истраживачких напора колеге Александра Животића је посвећен истраживању утицаја совјетског фактора на југословенско-албанске односе. Совјетски утицај на кретања односа између Југославије и Албаније од краја Другог светског рата 1945. до Чехословачке кризе 1968. и поновног приближавања Југославије и Албаније је представљао тему монографије *Балканский фронт холодной войны. СССР и югославско-албанские отношения (1945-1968)*, Институт славяноведения РАН, Москва, 2021, стр. 285. На основу непознатих извора совјетског порекла у раду „Советско-югославский конфликт и укрепление советского влияния в Албании 1948–1953 гг“, *Москва и Восточная Европа. Советско-югославский конфликт и страны советского блока 1948–1953 гг. Очерки истории*, Институт славяноведения РАН, Москва, 2017, стр. 326 - 349. (категорија М 14) је анализирано јачање совјетског утицаја у Албанији као последица југословенско-совјетског сукоба. Утицај југословенско-совјетског сукоба на положај алабанске националне мањине у Југославији је био предмет интересовања колеге Животића у раду „Национальная «карта» в политической игре: албанское население Югославии и советско-югославский конфликт (1948–1956 гг.)“, *Москва и Восточная Европа. Национально-территориальные проблемы и положение меньшинств в странах региона. События. Факты. Оценки. Сборник статей*, Москва, 2019, стр. 211-229 (категорија М 14)

Трећи тематски блок истраживања колеге Животића се односи на различите аспекте изградње југословенске политике несврстаности у годинама Хладног рата. Блискоисточни сегмент југословенске политике несврставања и његов утицај на изградњу југословенске неутралне позиције током Хладног рата је представљао централни истраживачки проблема у раду „Yugoslavia, Midlle East and Creation of the Non-Aligned Movement“, in: *The 60th Anniversary of the Non-Aligned Movement*, Institute of International Politics and Economics, Belgrade, 2021, pp. 75-94 (категорија М 14). Почеци обликовања југословенске неутралне позиције у Хладном рату на примеру њеног односа према ратном сукобу у Кореји анализирани су у раду „Between Ideology and Pragmatism. Yugoslavia and the Korean War (1950-1953). View based on Belgrade Archives“, *Korean and Eastern Europe. Exploring the Past*, St. Kliment Ohridski University Press, Sofia, 2017, pp. 63-74 (категорија М 31). О далекоисточном аспекту југословенске политике несврстаности писао је у раду „Rapprochement between the Balkan and Korean Peninsula. Yugoslavia and Democratic People’s Republic of Korea (1970-1980)“, *Korean Peninsula – Traditions, Culture, Historical perspectives*, St. Kliment Ohridski University Press, Sofia, 2017, pp. 98-106 (категорија М 31)

Четврти сегмент истраживачког рада Александра Животића тиче се балканских и Првог светског рата као ратова које је водила Краљевина Србија у циљу националног ослобођења и уједињења српског народа и других јужнословенских народа. Резултати нових истраживања догађаја и процеса везаних за ослобођења Рашке области и Метохије у Првом балканском рату су представљени у оквиру монографије *Пут у Метохију. Ибарска војска и Јаворска бригада Војске Краљевине Србије у Првом балканском рату (1912-1913)*, „Прометеј“ и Радио-телевизија Србије, Београд, Нови Сад, 2021, стр. 188. Рад српске владе на стварању модерне српске војске у време Анексионе кризе и аустроугарских ратних претњи колега Животић је представио у свом раду „Одбрамбене припреме владе Стојана Новаковића 1909“, *Стојан Новаковић. Поводом сто седамдесет пет година од рођења*, Српска академија наука и уметности. Научни скупови – књига CLXXII, Председништво – књига 11, Београд, 2018, стр. 147-163 (категорија М 31) Прецизније утврђивање српских ратних губитака у 1914. је било предмет његовог рада „Српски војни губици 1914. Прилог истраживању“, *Зборник Матице српске за историју*, 99, стр. 85 – 105 (категорија М 51). Недовољно истражено питање учешћа регрута из Македоније у редовима српске војске током Првог светског рата је осветљено у раду „Генерал Светомир Цвијовић о Боју код Смедерева 1914. Прилог разумевању једне историографске полемике и покушаја стварања националног мита“, *Војноисторијски гласник*, 1/2018, стр. 201-228 (категорија М 51). О идејама за реорганизацију Штаба Врховне команде Војске Краљевине Србије 1918. и његовом прерастању у врховни војни орган југословенске краљевине писано је у раду „План реорганизације Штаба Врховне команде Српске војске из 1918“, *Војноисторијски гласник*, 1/2017, стр. 28-45 (категорија М 51). Контроверзним питањем бројчане снаге српске војске у јесен 1915. бавио се у раду „Распоред и јачина српске војске у позадини септембра 1915“, *Војноисториjски гласник*, 2/ 2017, стр. 103-130 (категорија М 51). Рад тајне организације «Уједињење или смрт» познатије као «Црна рука» у Српском добровољачком корпусу у Русији је представљен у раду „Црна рука и Српски добровољачки корпус“, *Добровољци у Великом рату 1914-1918*, Историјски институт – Зборник радова, књига 36, Институт за стратегијска истраживања, Матица српска, Београд, 2018, стр. 171-184 (категорија М 31). О проблемима уједињења Србије и Црне Горе кроз призму сећања команданта српских трупа у Црног Гори генерала Драгутина Милутиновића писано је у раду „Уједињење Србије и Црне Горе 1918. Сећање команданта Јадранских трупа генерала Драгутина Милутиновића“, *Војноисторијски гласник*, посебно издање „Први светски рат-100 година касније“, Београд, 2019, стр. 303-343 (категорија М 51). Улога српске војске у сузбијању Божићне побуне у Црној Гори и њеном укључивању у југословенску државу предмет је рада „Српска војска и Божићна побуна 1919.“, *Крај Великог рата – пут ка новој Европи*, Историјски институт. Зборник радова 41, Институт за стратегијска истраживања, Београд, 2020, стр. 59-74 (категорија М 31). О улози српске војске у заштити југословенског простора у данима уједињења и првим годинама постојања југословенске државе писано је у радовима **„The breakup of the Austro-Hungarian Empire and the Demarcation Problems in South-East Europe. Serbian Army and Protection of the Borders of the Yugoslav State (1918–1920)”, *Rozpad imperiów. Kształtowanie powojennego ładu w Europie Środkowo-Wschodniej w latach 1918–1923*, Wroclaw, 2020, pp. 400-416. и** „Srpska/jugoslаvenska vojska i Prekmurje 1918–1924“, *„Mi vsi živeti ščemo“. Prekmurje 1919: Okoliščine, dogajanje, posledice*, Slovenska akademija znanosti in umetnosti, Ljubljana, 2020, str. 88-103 (категорија М 31). Уз то, приредио је уз потребне предговоре, уводне студије и одговарајући критички апарат мемоарске списе генерала Душана Стефановића, *Дневник из 1914*, Медија центар „Одбрана“, Београд, 2017, стр. 800, генерала Љубомира И. Милића, *Моравска* *дивизија II позива,*1-2, Медија центар „Одбрана“, Београд, 2018, стр.425, 429 и генерала Михаила Живковића, *Добровољачки корпус у Русији. Сећања команданта*, Завод за уџбенике, Београд, 2018, стр. 313.

Пета тематска целина Животићевог истраживачког рада је везана за истраживање улоге војне, политичке и интелектуалне елите у југословенском друштву. Користећи углавном непознате и некоришћене изворе Војног архива и бројне мемоарске списе написао је монографију посвећену Главном Ђенералштабу Војске Краљевине Србије (1903-1914) - *Путникова школа ратне вештине. Главни ђенералштаб Војске Краљевине Србије,* Медија центар „Одбрана“, Београд, 2019, стр. 401. у којој је посебно осветлио улогу генералштаба на плану стварања ратних и развојних планова као и изградње српске и југословенске војне елите. Посебно важно његово дело представља књига *Војник и историчар. Генерал Живко Г. Павловић (1870-1938)*, Медија центар „Одбрана“, Београд, 2020, стр. 239. посвећена војном и историографском раду генерала и академика Живка Павловића. На биографију једног од најпознатијих српских генерала периода балканских и Првог светског рата – Михаила Живковића се у светлу мање познатих извора српског и руског порекла осврнуо у раду „Руски ђак на челу Српског добровољачког корпуса – генерал Михаило Живковић (1856-1930)“, *Србија и руска револуција 1917. Нове теме и изазови*, Институт за новију историју Србије и Институт славистике Руске академије наука, Београд, 2017, стр. 85-112 (категорија М 61). О деловању официра словеначког порекла у југословенској војној дипломатији писао је у раду „Slovenci u vojnoj diplomatiji Kraljevine Jugoslavije“, *Zgodovinski časopis*, 1-2/2019, str. 138-156 (категорија М 23). Биографију руког емигранта, инжењера и потоњег југословенског генерала осветлио је у раду „Владимир Смирнов (1899-1985). Руски емигрант - југословенски генерал”,  *Војноисториjски гласник*, 1/2016, стр. 135-149 (категорија М 51). Однос познатог правника и политичара Драгољуба Јовановића према Совјетском Савезу у годинама непосредно пред почетак Другог светског рата представљен је у раду „Драгољуб Јовановић и СССР (1939-1941)“, *Друштвено-политичка и научна мисао и делатност Драгољуба Јовановића*, Београд, 2019, стр. 139-154 (категорија М 61). Изузетно сложена проблематика односа професора и академика Слободана Јовановића према војном фактору у српском и југословенском друштву је анализирана у раду „Слободан Јовановић и улога војног фактора у политичком животу Србије и југословенске краљевине (1903–1945)“, *Слободан Јовановић. Поводом 150 година од рођења*, Српска академија наука и уметности. Научни скупови – књига 188, Председништво-књига 13, Београд, 2020, стр. 221-234 (категорија М 61)

Шести круг истраживачких интересовања Александра Животића тиче се његових интересовања за историју историографије и методологију истраживања у области савремене историје. Историографским полемикама о узроцима српског војног пораза у Македонији 1915. бавио се у свом раду „Polemics about Serbian attempt to defend Macedonia in 1915”, [*The Great War in 1915*](http://www.vbs.rs/scripts/cobiss?ukaz=SEAL&mode=5&id=2330539144320444&PF=CB&term=%22%20The%20Great%20War%20in%201915%22), Institut za strategijska istraživanja , Heeresgeschichtliches Museum, Beograd, Wien, 2017, str. 119-130. Постојеће митове и историографске контроверзе о деловању организације „Уједињење или смрт“ анализирао је у раду „Black Hand“. Myths, Missuse of Facts and Historiographical Controversies“, *War, Peace and Nation-Building (1853-1918)*, The Institute of History Belgrade. Colection of Works, vol. 43, Sapienza University of Rome, Belgrade, 2020, pp. 289-302 (категорија М 31). Проблеме истраживања и интерпретације историје Другог светског рата на простору Југославије је представио у раду „Research and Interpretation Problems of History of Yugoslavia in the Second World War“, *Начало Второй мировой войны: национальные историографические традиции и историческая память. Материалы международной научно-практической конференции*, Екатеринбург, 2017, стр. 36-39 (категорија М 31)

Квантитативно изражено, професор Александар Животић је објавио укупно пет монографија (две се тренутно налазе у штампи), један рад у категорији М 21, три рада у категорији М 23, четири рада у категорији М 24, три рада у категорији М 14, 8 радова у категорији М 51, 11 радова у категорији М 31 и 7 радова у категорији М 61.

Проф. др Александар Животић је ангажован у настави предмета Историја Југославије на трећој години студија историје, као и на модулу „Савремена историја“ који поред студената историје похађају и студенти социологије и историје уметности. Такође, изводи наставу и на мастер и докторским студијама. Његов рад је позитивно оцењен од стране студената оценама које се крећу у распону од 4, 67 до 5,00. Предавања, вежбе и консултације одржава редовно у предвиђеним терминима. Подстиче самосталан рад студената и њихово активно учешће у наставном процесу. Укључује студенте у научноистраживачки рад. Резултат тог рада представљају студентски радови објављени у водећим домаћим научним часописима и зборницима радова. Од избора у звање ванредног професора био је ментор за израду два докторска, 33 мастер и 24 завршна рада. Такође, био је члан комисије за одбрану 16 докторских дисертација (15 на Филозофском факултету у Београду и једна на Филолошком факултету у Београду), 51 завршног и 71 мастер рада. Гостујући предавач на Катедри за историју јужних и западних Словена Историјског факултета Московског државног универзитета „М.В. Ломоносов“ је био од 2. до 7. октобра 2017. године - циклус предавања о спољној политици југословенске државе, као и од 1. до 6. октобра 2018. године - циклус предавања о југословенско-совјетским односима. Као предавач је гостовао и на Филозофском факултету у Љубљани од 11. до 14. децембра 2017. године – предавања о југословенско-совјетским односима (1945-1961). Такође, одржао је више јавних предавања и говорио на већем броју научних трибина и промоција нових историографских издања. Био је члан је Комисије за информатику (2015-2018) и Комисије за обезбеђење квалитета и самовредновање (2018-2021) Филозофског факултета.

Имајући све наведено у виду, слободни смо да Изборном већу Филозофског факултета у Београду најтоплије препоручимо да усвоји наш реферат и колегу проф. др Александра Животића предложи за избор у звање РЕДОВНОГ ПРОФЕСОРА за ужу научну област Историја Југославије, са пуним радним временом, на неодређено време.

У Београду С поштовањем,

6.12.2021.

Др Мира Радојевић, редовни професор,

Филозофски факултет у Београду

Др Драган Богетић, научни саветник у пензији,

Институт за савремену историју

Др Љубодраг Димић, редовни професор,

Филозофски факултет у Београду

(писац реферата)